Pape Ousmane Sakho

Pape Ousmane Sakho (aliyezaliwa tarehe 21 Desemba, 1996) ni mchezaji wa kulipwa wa soka kutoka Senegal anayekipiga kama winga kwa klabu ya Botola ya Raja CA.

 Kazi ya klabu 
Sakho alianza kazi yake katika klabu ya Diambars FC nchini Senegal alikozaliwa. Mnamo mwaka 2021, alisaini kujiunga na klabu ya Tanzania ya [[Simba S.C., ambako “alijijengea jina kama mmoja wa mawinga wanaovutia zaidi barani Afrika”. Mnamo Julai 2022, Sakho alishinda tuzo ya Bao Bora la Mwaka ya Shirikisho la Soka Afrika (CAF) kwa bao la kuruka hewani alilofunga katika mchezo wa Kombe la Shirikisho la CAF dhidi ya ASEC Mimosas mnamo Februari 2022.

Tarehe 24 Julai, 2023, Sakho alisaini mkataba wa miaka mitatu na klabu ya Ligue 2 ya US Quevilly-Rouen Métropole. Inaripotiwa kuwa Simba SC ilipokea ada ya uhamisho ya euro 750,000.

Tarehe 24 Agosti, 2024, Sakho alisaini mkataba wa miaka miwili na Raja CA.

 Kazi ya kimataifa 
Tarehe 17 Juni 2023, Sakho alicheza mechi yake ya kwanza kwa timu ya taifa ya Senegal katika sare ya 1–1 dhidi ya timu ya taifa ya Benin kwenye mechi za kufuzu Kombe la Mataifa ya Afrika 2023.

 Marejeo 

Jamii:Wachezaji mpira wa Senegal